शुगर मिल की तरफ से छोड़े जा रहे दूषित पानी से लोगों में रोष
भास्कर संवाददाता | मुकेरियां
बीतेदिन मुकेरियां के गांव चक्क अल्ला बख्श में शुगर मिल की ओर से छोड़े गए प्रदूषित पानी के कारण पास में रह रहे लोगों ने शिकायत की थी। इसके बाद प्रदूषण कंट्रोल बोर्ड की टीम ने सैंपल लिए थे।
मगर शिरोमणि अकाली दल के शहरी प्रधान गुरजिंदर सिंह चक्क, सिकंदर ईसा मसीह सहित अन्य लोगों का कहना है कि प्रशासन ने अभी कोई कार्रवाई नहीं की है। इस बात को लेकर लोगों ने रोष प्रगट किया और शुगर मिल प्रदूषण विभाग के खिलाफ प्रदर्शन किया। शुगर मिल की तरफ छोड़े जा रहे दूषित पानी से लोगों को भारी दिक्कतों का सामना करना पड़ रहा है। लोगों ने बताया कि इससे पीने वाला पानी खराब हो चुका है। इससे बस्ती के लोग खुजली, दमा, और कई तरह के चर्मरोग से ग्रस्त हो रहे हैं। लोगों ने चेतावनी दी कि पीने के पानी के लिए कोई ठोस प्रबंध किया तो यातायात ठप करेंगे।
इस मौके पर सुनीता देवी, शारदा देवी, गुरविंदर कौर, गुरदेव कौर, बलविंदर मसीह, प्रेम कुमार सहित और कई स्थानीय लोग मौजूद थे। उधर, मिल से संजय सिंह ने कहा कि मिल के अंदर वाटर ट्रीटमेंट प्लांट लगाए गए हैं और गंदा पानी बाहर नहीं छोड़ा जाता। उन्होंने कहा कि लगाए जा रहे आरोप बेबुनियाद हैं।
hin_Deva san_Deva hin_Deva hin_Deva hin_Deva